भोजपुरी के पहिलका न्यूज वेबसाइट टटका खबर भोजपुरी वेबसाइटन के अगिला पाँत में गिनल जाला. अलेक्सा रैंकिंग का आधार पर एकर स्थान पाँचवा बा. टटका खबर अँजोरिया परिवार के सदस्य ह. बतावत चलीं कि अँजोरिया डॉट कॉम भोजपुरी में शुरू पहिलका वेबसाइट रहल. बाद में त बहुते वेबसाइट शुरू हो गइली सँ. आ अलेक्सा रैंकिंग में अँजोरिया के पहिलका जगहा चहुँपे में ढेर दिन ले इंतजार करे के पड़ल. हालांकि पिछला कुछेक महीना से अँजोरिया भोजपुरी वेबसाइटन में सबले आगा चलत बिया आ एकर लोकप्रियता में लगातार बढ़न्ती होखल जात बा.